
Ministrstvo za okolje in prostor izdaja na podlagi 84. člena Zakona o varstvu okolja (ZVO-2) (Uradni list RS, št. 44/22, 18/23 – ZDU-1O, 78/23 – ZUNPEOVE, 23/24, 21/25 – ZOPVOOV, 56/25 – PoZ in 11/26- odl. US), 114. in 119. člena Zakona o urejanju prostora (ZUreP-2) (Uradni list RS, št. 61/17, 199/21 – ZureP-3 in 20/22 – odl. US) v povezavi z 298. členom Zakona o urejanju prostora (ZureP-3) (Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 – ZIUOPZP, 23/24, 109/24, 25/25 – odl. US, 75/25 in 14/26), in 145. člena Zakona o splošnem upravnem postopku (Uradni list RS, št. 24/06-ZUP-UPB2, 105/06-ZUS-1, 126/07, 65/08, 8/10, 82/13 in 175/20-ZIUOPDVE, 3/22 - ZDeb in 85/25) v upravni zadevi odločitve o sprejemljivosti vplivov izvedbe plana na okolje za Občinski podrobni prostorski načrt Kare med Dolinsko in Ulico Istrskega odreda, pripravljavcu plana, Mestni občini Koper, Verdijeva ulica 10, 6000 Koper, naslednjo

ODLOČBO

1. Vplivi izvedbe plana na okolje, ugotovljeni v postopku celovite presoje vplivov na okolje za Občinski podrobni prostorski načrt Kare med Dolinsko in Ulico Istrskega odreda (EFEKT arhitektura d.o.o., št. projekta 202/21, april 2026, dopolnitev po usklajevanju z nosilci urejanja prostora), so sprejemljivi ob upoštevanju omilitvenih ukrepov, določenih v okoljskem poročilu (IPSUM, okoljske investicije d.o.o., št. 480-01/24, november 2024). 
2. V tem postopku ni bilo stroškov.
Obrazložitev

I

Pripravljavec plana, Mestna občina Koper, Verdijeva ulica 10, 6000 Koper, je z vlogo, št. 3505-13/2018-109 z dne 12. 5. 2026, prejeto istega dne, Ministrstvo za okolje, podnebje in energijo zaprosil za odločitev o sprejemljivosti vplivov izvedbe Občinskega podrobnega prostorskega načrta Kare med Dolinsko in Ulico Istrskega odreda (v nadaljnjem besedilu OPPN) na okolje. Vlogo je dopolnil dne 15. 7. 2026.

Vlogi in dopolnitvi vloge je bilo priloženo naslednje gradivo:
-	pooblastilo, št. 020-1/2022-1 z dne 6. 1. 2022;
-	mnenje Ministrstva za zdravje, št. 350-80/2026-2711-6 s prilogo, št. 350-070/2026-3 z dne 8. 6. 2026;
-	mnenje Ministrstva za kulturo, št. 35012-236/2021-3340-43 z dne 15. 6. 2026;
-	mnenje Direkcije RS za vode, št. 35024-94/2026-13 z dne 2. 7. 2026;
-	Pregled sprememb predloga odloka o OPPN Kare med Dolinsko cesto in Ulico Istrskega odreda v Kopru (junij 2026);
-	Odlok o občinskem podrobnem prostorskem načrtu Kare med Dolinsko in Ulico Istrskega odreda – predlog (EFEKT arhitektura d.o.o., št. projekta 202/21, april 2026, dopolnitev po usklajevanju z nosilci urejanja prostora).

Na spletni strani Mestne občine Koper je bilo objavljeno naslednje gradivo:
-	Sklep o potrditvi predloga stališč do pripomb in predlogov z javne razgrnitve in javne obravnave dopolnjenega osnutka Občinskega podrobnega prostorskega načrta  za stanovanjski kare med Dolinsko in Ulico Istrskega odreda z okoljskim poročilom (št. 3505-13/2018-105 z dne 10. 4. 2026);
-	Stališča do pripomb in predlogov z javne razgrnitve in javne obravnave dopolnjenega osnutka Občinskega podrobnega prostorskega načrta za stanovanjski kare med Dolinsko in Ulico Istrskega odreda z okoljskim poročilom (št. 3505-13/2018-104 z dne 10. 4. 2026);
-	Javno naznanilo (št. 3505-13/2018-89 z dne 20. 1. 2026).

Zakon o spremembah Zakona o Vladi Republike Slovenije (Uradni list RS, št. 555/26, ZVRS-K) je v 1. členu na novo določil ministrstva, ki sestavljajo Vlado Republike Slovenije. Glede na določbo 2. člena ZVRS-K je Ministrstvo za okolje in prostor (v nadaljnjem besedilu: ministrstvo) pristojno za vodenje predmetnega upravnega postopka.

II

[bookmark: OLE_LINK1]Ministrstvo za okolje, podnebje in energijo je z odločbo, št. 35409-143/2024-2570-10 z dne 22. 11. 2024, odločilo, da je za Občinski podrobni prostorski načrt Kare med Dolinsko cesto in Ulico Istrskega odreda treba izvesti celovito presojo vplivov na okolje. Presoje sprejemljivosti vplivov izvedbe plana na varovana območja narave ni bilo treba izvesti. 

Za predmetni OPPN je bilo izdelano okoljsko poročilo (IPSUM, okoljske investicije d.o.o., št. 480-01/24, november 2024), za katero je Ministrstvo za okolje, podnebje in energijo izdalo mnenje o ustreznosti okoljskega poročila, št. 35409-13/2025-2570-7 z dne 17. 12. 2025.

Pripravljavec plana je gradivo javno razgrnil v času od 26. 1. 2026 do 24. 2. 2026. V okviru javne razgrnitve gradiva je bila izvedena tudi javna obravnava, in sicer 4. 2. 2026. Pripravljavec plana je v času javne razgrnitve prejel pripombe na OPPN in se do njih opredelil.  

III

Po 84. členu Zakona o varstvu okolja (Uradni list RS, št. 44/22, 18/23 – ZDU-1O, 78/23 – ZUNPEOVE, 23/24, 21/25 – ZOPVOOV, 56/25 – PoZ in 11/26- odl. US; v nadaljnjem besedilu ZVO-2) ministrstvo v 30 dneh od prejema plana ob upoštevanju mnenj ministrstev in organizacij iz 80. člena tega zakona izda odločbo, s katero potrdi sprejemljivost plana, če presodi, da so njegovi vplivi na okolje sprejemljivi, ali potrditev zavrne, če presodi, da vplivi izvedbe plana na okolje niso sprejemljivi. 

Pripravljavec plana mora v planu v čim večji meri upoštevati pisna mnenja in pripombe o sprejemljivosti vplivov izvedbe plana na okolje, ki jih s stališča svoje pristojnosti in glede na vsebino plana pripravijo ministrstva in organizacije, pristojne za posamezne zadeve varstva okolje ali varstvo ali rabo naravnih dobrin ali varstvo kulturne dediščine. Prav tako mora pripravljavec plana v čim večji meri upoštevati mnenja in pripombe javnosti iz 81. člena ZVO-2. Na podlagi mnenj ministrstev in organizacij ter mnenj in pripomb javnosti pripravljavec plan ustrezno spremeni in dopolni ter ga pošlje ministrstvu v potrditev.

Dne 1. 6. 2022 je začel veljati Zakon o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 – ZIUOPZP, 23/24, 109/24, 25/25 – odl. US, 75/25 in 14/26; v nadaljnjem besedilu ZUreP-3), ki v tretjem odstavku 298. člena določa, da se postopki priprave prostorskih aktov, začeti na podlagi ZUreP-2, končajo po dosedanjih predpisih. Skladno z navedenim se bo ta postopek zaključil po ZUreP-2.

V 114. členu ZUreP-2 občina pozove državne nosilce urejanja prostora, da v 30 dneh podajo mnenje k predlogu OPN. Državni nosilci urejanja prostora, ki sodelujejo pri celoviti presoji vplivov na okolje, hkrati z mnenjem k predlogu podajo tudi mnenje o sprejemljivosti vplivov izvedbe OPN na okolje.

Po 119. členu Zakona o urejanju prostora (Uradni list RS, št. 61/17, 199/21 – ZureP-3 in 20/22 – odl. US; v nadaljnjem besedilu: ZUreP-2), se za postopek priprave in sprejetja OPPN smiselno uporabljajo določbe, ki veljajo za postopek priprave in sprejetja OPN.

IV

Pripravljavec plana je z vlogo, št. 35021-8/2021-393 z dne 12. 5. 2026, zaprosil ministrstvo za odločitev o sprejemljivosti vplivov izvedbe OPPN na okolje. Na Ministrstvo je dne 15. 7. 2026 posredoval pozitivna mnenja naslednjih nosilcev urejanja prostora in organizacij, ki sodelujejo v postopku celovite presoje vplivov na okolje: mnenje Ministrstva za zdravje, št. 350-80/2026-2711-6, s priloženim mnenjem Nacionalnega inštituta za javno zdravje (v nadaljnjem besedilu NIJZ), št. 350-070/2026-3 z dne 8. 6. 2026; mnenje Ministrstva za kulturo, št. 35012-236/2021-3340-43 z dne 15. 6. 2026 in mnenje Direkcije RS za vode, št. 35024-94/2026-13 z dne 2. 7. 2026.

Ministrstvo za zdravje je z dopisom, št. 350-80/2026-2711-6 z dne 9. 6. 2026, posredovalo mnenje NIJZ, št. 350-070/2026-3 z dne 8. 6. 2026, s katerim soglaša. NIJZ je v mnenju navedel, da je bilo pri pripravi predloga OPPN ustrezno upoštevano mnenje na osnutek plana in predpisi iz pristojnosti Ministrstva za zdravje, zato meni, da je izvedba OPPN z vidika vplivov na zdravje ljudi sprejemljiva.

Ministrstvo za kulturo je v mnenju, št. 35012-236/2021-3340-43 z dne 15. 6. 2026 navedlo, da na ureditvenem območju OPPN ni prisotnih registriranih enot kulturne dediščine ter da z izvedbo predhodnih arheoloških raziskav za oceno arheološkega potenciala tam ni bilo najdenih arheoloških ostalin. Ministrstvo za kulturo na podlagi navedenega meni, da vpliva OPPN na kulturno dediščino ne bo, zato izdaja pozitivno mnenje k predlogu OPPN.

Direkcija RS za vode je podala mnenje, št. 35024-94/2026-13 z dne 2. 7. V mnenju se je pozitivno opredelila do predloga OPPN, prav tako se je pozitivno opredelila tudi do sprejemljivosti vplivov izvedbe OPPN na okolje s področja upravljanja z vodami.
V

Po pregledu celotnega gradiva in na podlagi prejetih pozitivnih mnenj nosilcev urejanja prostora ministrstvo meni, da so vplivi izvedbe OPPN na okolje sprejemljivi. V predlogu OPPN so smiselno upoštevani omilitveni ukrepi iz okoljskega poročila.

Skladno s šestim odstavkom 22. člena Uredbe o okoljskem poročilu in podrobnejšem postopku celovite presoje vplivov izvedbe planov na okolje (Uradni list RS, št. 73/05 in 44/22 – ZVO-2) morajo biti v sklepu o potrditvi plana navedeni tudi omilitveni ukrepi, s katerimi se odpravljajo pričakovani bistveni ali uničujoči vplivi, merila in pogoji, ki morajo biti izpolnjeni, da se plan lahko izvede ter načini spremljanja izvajanja plana.

Skladno s prvim odstavkom 23. člena Uredbe o okoljskem poročilu in podrobnejšem postopku celovite presoje vplivov izvedbe planov na okolje se v sklepu o potrditvi plana odloči tudi o spremljanju izvajanja plana.

Omilitveni ukrepi so smiselno vključeni v predlog OPPN v 43. in 46. členu besedila odloka. Spremljanje stanja okolja se izvaja skladno s področnimi predpisi.

Pouk o pravnem sredstvu: Zoper to odločbo ni pritožbe, pač pa se lahko sproži upravni spor, in sicer z vložitvijo tožbe na Upravno sodišče Republike Slovenije, ki se vloži v roku 30 dni od vročitve te odločbe.


Postopek vodila:

Mojca Lenardič
Podsekretarka
	dr. Tanja Pucelj Vidović
	Vodja Sektorja za okoljske presoje





Vročiti (ZUP elektronsko):
- Mestna občina Koper, Verdijeva ulica 10, 6000 Koper, obcina@koper.si 

V vednost (elektronsko):
- Ministrstvo za zdravje, Direktorat za javno zdravje, gp.mz@gov.si 
- Direkcija RS za vode, Sektor območja jadranskih rek z morjem, gp.drsv-kp@gov.si 
- Ministrstvo za kulturo, Direktorat za kulturno dediščino, gp.mk@gov.si 

